|  |  |
| --- | --- |
|  |  |
| ettekirjutusViljandi | 20.04.2022 nr 7.2-6.3/33 |

Päästeameti Lõuna päästekeskus arvestab, et 03.02.2022 Viljandi Linnavalitsuse Kinnisvara haldusameti taotlust ning pikendab ja täiendab järelevalve ametniku 05.02.2019 ettekirjutuse nr 7.2-6.3/253 nõude täitmise tähtaega alljärgnevalt:

**Ettekirjutuse nr 7.2-6.3/253 nõue nr 6: eraldada Viljandi Linnavalitsuse hoones, asukohaga Linnu 2, Viljandi linn, Viljandi maakond, korrused ja evakuatsioonitrepikoda omaette tuletõkkesektsioonideks, et võimaliku tulekahju puhkemise korral oleks tagatud inimeste ohutu evakueerumine või nende evakueerimine hoonest.**

**Alus:** Tuleohutuse seadus § 3 lg 1 p 6, § 5 lg 3; *Siseministri 30.03.2017. a määrus nr 17 „Ehitisele esitatavad tuleohutusnõuded ja nõuded tuletõrje veevarustusele” § 55 lg 2, § 41 lg 2, § 45 lg 2 p 2 ja 4 ning § 12 lg 2 p1 ning lg 6 p 1 ja 2*.

*Tuleohutuse seaduse* § 3 lõige 1 punkt 6 alusel on isik kohustatud tagama ohutu evakuatsiooni.

*Tuleohutuse seaduse* § 5 lõige 3 alusel tuleb ehitise kasutamisel tagada, et suitsu ja tule leviku

takistamiseks ette nähtud ehitise osa täidaks oma otstarvet.

*Siseministri 30.03.2017 määruse nr 17* § 55 lõige 2 alusel peab enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 341 ning 6. peatükis sätestatud nõuetele, arvestades §3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri määrus nr 17* § 41 lõige 2 alusel peab evakuatsiooni tagamiseks hoones olema selle kasutamisviisile, ruumide kasutamise otstarbele ning kasutajate arvule ja nende liikumisvõimekusele või erivajadusele vastav arv sobiva paigutusega kergesti läbitavaid väljumisteid, evakuatsiooniteid ja -pääse ning nõutud tuletõkkesektsioone. Evakuatsiooniaeg peab olema hoone kasutajate ohutuks evakuatsiooniks piisav. Evakuatsiooni- ja väljumistee ei või läbida tehnoseadmete või muid tehnilisi ruume.

*Siseministri määrus nr 17* § 45 lõige 2 punkt 4 alusel moodustatakse evakuatsioonitee omaette tuletõkkesektsioonina.

*Siseministri määrus nr 17* § 12 lõige 2 p 1 alusel moodustatakse tuletõkkesektsioonid korruste kaupa.

*Siseministri määrus nr 17* § 12 lõige 6 punkt 1 ja 2 alusel eraldatakse omaette tuletõkkesektsiooniks evakuatsioonitee ja evakuatsioonitrepikoda.

Paikvaatluse protokollis nr 7.2-5.3/113-2 fikseeriti, et Viljandi Linnavalitsuse hoones, asukohaga Linnu 2, Viljandi linn, ei ole korrused ja evakuatsioonitrepikoda eraldatud omaette

tuletõkkesektsioonideks. Järelkontrolli protokollis nr 7.2-5.3/113-4 fikseeriti, et I korruse sekretäri ruum on evakuatsioonitrepikojast eraldatud tuletõkkesektsiooniks, kuid I korruse koridoris, II ja III korrusel ei ole evakuatsioonitrepikoda eraldatud omaette tuletõkkesektsiooniks.

Hoone jaotatakse tuletõkkesektsioonideks selliselt, et tulekahu ühes tuletõkkesektsioonis põhjustaks võimalikult vähe ohtu hoonele, inimestele, varale või keskkonnale ning kahju piirduks selle tuletõkkeseksiooniga, millest tulekaju alguse sai.

Erineva kasutamisotstarbega ruumid, nagu evakuatsioonitrepikoda, korter, kelder, katlaruum, saunaruum ja garaaž eraldatakse omaette tuletõkkesektsioonideks, et takistada suitsu ja tule levikut ning oleks inimestel ohutu evakueeruda või neid ohutult evakueerida.

**Täitmise tähtaeg: 31.12.2023. a**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit **–** **sunniraha 2000**

**(kaks tuhat) eurot.**

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda

ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606 või Luminor Bank panga arvelduskontole nr EE701700017001577198, maksekorraldusel on viitenumbriks 10266700005621 ja selgituseks: “**Viljandi Linnavalitsus 20.04.2022 ettekirjutus nr 7.2-6.3/33**”.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lõige 1 kohaselt täitemenetluse seadustikus sätestatudkorras nagu kohtuotsusest tulenev rahaline nõue. Seega lisandub sunnirahale selle vabatahtlikutähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada

korduvalt.

Juhul kui leiate, et haldusaktiga või haldusmenetluse käigus on rikutud Teie õigusi või
piiratud Teie vabadusi, on Teil õigus 30 päeva jooksul ettekirjutuse kättesaamise päevast
arvates:
1. Esitada vaie Päästeametile (Raua 2, 10124 Tallinn, rescue@rescue.ee).
2. Esitada kaebus kohtule. Kaebuse saab esitada Tartu Halduskohtu Tartu kohtumajja
(Kalevi 1, 51010 Tartu, trthktartu.menetlus@kohus.ee).

Ettekirjutuse täitmisest palume meid informeerida kirjalikult, võimalusel koos tõendavate
dokumentidega, läbi Päästeameti ohutusportaali või e-posti teel (sigrit.murdla@rescue.ee).

Lugupidamisega

*(allkirjastatud digitaalselt)*

Sigrit Murdla

juhtivinspektor

Lõuna päästekeskus, Ohutusjärelevalve büroo